19. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οίκοθεν 10119/779 της 30 Μαρτ./10 Απρ. 1995 (ΦΕΚ Β΄  270) Συμμόρφωση προς τις διατάξεις της οδηγίας 93/14/ΕΟΚ του Συμβουλίου των Ευρωπαϊκών Κοινοτήτων της 5ης Απρ. 1993 που αφορά την πέδηση των διτρόχων και τριτρόχων οχημάτων με κινητήρα. Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ., που κυρώθηκε με το Νόμ. 2094/92 (ΦΕΚ 182/Α/1992) περί κυρώσεως του Κώδικα Οδικής Κυκλοφορίας. 2.Των άρθρ. 4 παρ. 3 του Νόμ. 1338/1983 (ΦΕΚ 34/Α/1983) εφαρμογή του Κοινοτικού Δικαίου, όπως τροποποιήθηκε με την παρ. 1 του άρθρ. 5 του Νόμ. 1440/84 (ΦΕΚ 70/Α/1984) Συμμετοχή της Ελλάδος στο Κεφάλαιο της Ευρωπαϊκής Κοινότητος Άνθρακος και Χάλυβος και τον Οργανισμό ΕΥΡΑΤΟΜ. 3.Της 32948/329/94 (ΦΕΚ 782/Β/1994) κοινής απόφασης του Πρωθυπουργού και του Υπουργού Μεταφορών και Επικοινωνιών περί ανάθεσης αρμοδιοτήτων του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών. 4.Του άρθρ. 29Α του Νόμ. 1558/85 Κυβέρνηση και Κυβερνητικά Όργανα (ΦΕΚ 137/Α/1985) που προστέθηκε με το άρθρ. 27 του Νόμ. 2081/92 (ΦΕΚ 154/Α/1992). 5.Του Π.Δ. 431/83 (ΦΕΚ 160/Α/1983) Προσαρμογή της Ελληνικής Νομοθεσίας προς τις διατάξεις της Οδηγίας 70/156/ΕΟΚ του Συμβουλίου των Ευρωπαϊκών Κοινοτήτων της 6ης Φεβρ. 1970 κ.λπ.  και των μεταγενεστέρων τροποποιήσεών της. (Αντί για τις σελ. 264,393-264,396) Σελ. 264,3925 Τεύχος -Σελ.  Μοτοποδήλατα-Μοτοσυκλέτες 21.Ε.μ.19 6.Της Κ.Υ.Α. 21090/1874/93 (ΦΕΚ 428/Β/1993) Έγκριση τύπου των δικύκλων ή τρικύκλων οχημάτων με κινητήρα σε συμμόρφωση με τις διατάξεις της οδηγίας 92/61/ΕΟΚ του Συμβουλίου των Ευρωπαϊκών Κοινοτήτων της 30ής Ιουν. 1992 , αποφασίζουμε: Σκοπός Άρθρ.1.-1.Η παρούσα απόφαση αποσκοπεί στη συμμόρφωση της Ελληνικής Νομοθεσίας προς τις διατάξεις της οδηγίας 93/14/ΕΟΚ του Συμβουλίου των Ευρωπαϊκών Κοινοτήτων της 5ης Απρ. 1993 που αφορά την πέδηση των διτρόχων και τριτρόχων με κινητήρα, που δημοσιεύθηκε στην Ελληνική γλώσσα, στην Επίσημη Εφημερίδα των Ευρωπαϊκών Κοινοτήτων με αριθ. L.121 της 15.5.1993 σελ. 1-19. 2.Η παρούσα απόφαση εφαρμόζεται ως προς την πέδηση σε όλα τα οχήματα με κινητήρα, όπως αυτά προσδιορίζονται στο άρθρ. 1 της κοινής απόφασης με αριθ. 21090/1874/3.6.1993 (ΦΕΚ 428/Β/1993) του Υπουργού Μεταφορών και Επικοινωνιών και του Υφυπουργού Εθνικής Οικονομίας, με την οποία ενσωματώθηκε η οδηγία 92/61/ΕΟΚ του Συμβουλίου των Ευρωπαϊκών Κοινοτήτων της 30ής Ιουν. 1992, στο Εθνικό Δίκαιο. Άρθρ.2.-Η διαδικασία για τη χορήγηση της έγκρισης όσον αφορά την πέδηση ενός τύπου διτρόχου ή τριτρόχου οχήματος με κινητήρα και οι προϋποθέσεις για την ελεύθερη κυκλοφορία των εν λόγω οχημάτων είναι εκείνες που θεσπίζονται στα κεφ. ΙΙ και ΙΙΙ της Κ.Υ.Α. 21090/1874/93 (ΦΕΚ 428/Β/3.6.1993), αντιστοίχως. Άρθρ.3.-Σύμφωνα με τις διατάξεις του άρθρ. 11 της Κ.Υ.Α. 21090/1874/93, αναγνωρίζεται με την παρούσα απόφαση η ισοδυναμία μεταξύ των προδιαγραφών της παρούσας απόφασης και των προδιαγραφών του κανονισμού αριθ. 78 της ΟΕΕ/ΟΗΕ (έγγρ. E/ECE/324 και E/ECE/TRANS/505 REV1 ADD77 της 20ής Οκτ. 1988). Οι Ελληνικές Αρχές, οι οποίες χορηγούν την έγκριση, δέχονται τις εγκρίσεις που χορηγούνται σύμφωνα με τις προδιαγραφές του προαναφερόμενου κανονισμού αριθ. 78 καθώς και τα σήματα έγκρισης αντί των αντίστοιχων εγκρίσεων και σημάτων έγκρισης, που χορηγούνται σύμφωνα με τις προδιαγραφές της παρούσας απόφασης. Σελ. 264,3926 Τεύχος -Σελ.  Άρθρ.4.-Η παρούσα απόφαση είναι δυνατό να τροποποιηθεί σύμφωνα με το άρθρ. 13 της Κ.Υ.Α. με αριθ. 47271/3950/21.12.92 (ΦΕΚ 764/Β/ 31.12.1992) Διαδικασία έγκρισης τύπου οχημάτων με κινητήρα και των ρυμουλκουμένων τους, σε συμμόρφωση με τις διατάξεις της οδηγίας 92/63/ΕΟΚ του Συμβουλίου των Ευρωπαϊκών Κοινοτήτων της 18ης Ιουν. 1992 προκειμένου: -να ληφθούν υπόψη οι τροποποιήσεις του κανονισμού της ΟΕΕ/ΟΗΕ που αναφέρεται παραπάνω στο άρθρ. 3,  -να προσαρμοσθεί το παράρτημα στην τεχνική πρόοδο. Άρθρ.5.-Από της δημοσιεύσεως της παρούσας απόφασης οι αρμόδιες Ελληνικές Αρχές δεν μπορούν να απαγορεύουν, για λόγους σχετικούς με την πέδηση, την πρώτη θέση σε κυκλοφορία οχημάτων, τα οποία συμφωνούν με την παρούσα απόφαση. Άρθρ.6.-Προσαρτώνται και αποτελούν αναπόσπαστο μέρος της παρούσας απόφασης παράρτημα με τα προσαρτήματα αυτού, που έχει ως ακολούθως: (Ακολουθεί κείμενο  παραρτημάτων και προσαρτημάτων) Για την τροποποίηση του παραρτήματος και των προσαρτημάτων της ανωτέρω απόφασης, βλ. άρθρ.1 της με αριθ.15093/947/06/29 Δεκ.2006-19 Ιαν.2007 (ΦΕΚ Β΄30), απόφ. Υπ. Οικονομίας και Οικονομικών-Μεταφορών και Επικοινωνιών, κατωτ.αριθ.40. Άρθρ.7.-Η παρούσα απόφαση ισχύει από την 5η Απρ. 1995. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού προϋπολογισμού. 21.Ε.μ.19 Μοτοποδήλατα-Μοτοσυκλέτες